Diari Oficial de la Generalitat Valenciana


Sumari del DOGV 5038, del 29-06-2005 (2005/7118)

Informació pública del programa d'actuació integrada de la unitat d'execució única del sector Serratelles Golf de Nules, pel règim d'adjudicació preferent, i dels estatuts de l'agrupació d'interés urbanístic constituïda a l'efecte.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7118


Organisme emissor
:   Club Mare Nostrum, SA

Tipus de document
:   Anunci

Informació pública del programa d'actuació integrada de la unitat d'execució única del sector Serratelles Golf de Nules, pel règim d'adjudicació preferent, i dels estatuts de l'agrupació d'interés urbanístic constituïda a l'efecte. [2005/F7118]
  
La mercantil Club Mare Nostrum, SA, amb el propòsit d'aconseguir el règim d'adjudicació preferent de l'article 50.2.B) de la Llei 6/1994, Reguladora de l'Activitat Urbanística (LRAU), amb la ratificació i suport de l'agrupació d'interés urbanístic que més endavant es dirà, que té la titularitat de més del 50% del sòl de l'àmbit afectat, ha formulat una alternativa tècnica de programa d'actuació integrada per al desenvolupament de la unitat d'execució única del sector Serratelles Golf de Nules, amb la documentació composta per una memòria general i homologació sectorial a la LRAU, pla parcial, estudi d'impacte ambiental, projecte d'urbanització, projecte de regeneració de zona humida i avantprojecte de camp de golf. Es pretén un desenvolupament residencial i esportivorecreatiu junt amb la regeneració d'un gran espai verd per a esbargiment ciutadà. Als efectes de la Instrucció de Planejament 1/1996 en relació amb la disposició transitòria primera i els articles 38.2 i 55.1 de la LRAU 6/1994, se sotmet a informació pública l'homologació pel termini d'un mes a partir de la publicació d'aquest anunci en el Diari Oficial de la Generalitat Valenciana. D'acord amb l'article 48.1.C) en relació amb l'article 46, tots dos de la LRAU 6/1994, se sotmet a informació publica la resta de la documentació, tenint en compte el següent: s'ha presentat un exemplar complet de la documentació citada a l'Ajuntament de Nules amb les dades d'identificació dalt indicades; tots els documents estan protocol·litzats a la notaria de Fernando Márquez Lerga, carrer de Santa Teresa, 3, baix, 12963 Nules (Castelló); dins del termini de 20 dies des de la publicació d'aquest anunci en el Diari Oficial de la Generalitat Valenciana qualsevol persona podrà comparéixer a la dita notaria per a obtindre còpia de l'acta o sol·licitar que se li exhibisca, en horari d'atenció al públic de dilluns a divendres de 09.00 a 14.00 hores; així mateix es podran consultar a l'ajuntament en el mateix termini les actuacions derivades de la documentació depositada i presentar tant al·legacions com alternatives tècniques que pretenguen competir amb l'exposada; en els cinc dies següents al venciment del termini de 20 dies anterior es podran presentar proposicions juridicoeconòmiques.
  
La present publicació serveix per a posar en coneixement del seu contingut els titulars cadastrals afectats, la identitat o domicili del quals resultaren desconeguts en la data d'elaboració d'aquest anunci i que, sense perjuí d'estar intentant esbrinar-los, corresponen a les següents parcel·les:
  
Pol. Parcel·la Cognoms i nom Domicili Municipi Província
  
25 881 Almela Alminet, Francisca
  
25 937 Arambul Hueso, Ramón
  
25 919 Arnau Martí, Andrés
  
25 388 Borch Mestre, Antonio Nules
  
25 915 Carratalá Caballer, Vicente
  
25 863 Desconegut
  
25 880 Desconegut
  
25 907 Desconegut
  
25 911 Desconegut
  
25 877 Fabregar Dasí, José
  
25 326 Julia García, Magdalena Nules Castelló
  
25 439 Marsá Alós, Jaime Nules Castelló
  
25 967 Martí Beltrán, Antonio
  
25 909 Martí Canós, Josefa
  
25 507 Martínez Sanahuja, José Nules Castelló
  
25 918 Moreno, Juan Bautista
  
25 847 Orenga Veber, Vicente Nules Castelló
  
25 923 Rafels Devís, Antonio
  
25 117 Ribelles Alós, Bautista Nules Castelló
  
25 985 Desconegut
  
25 374 Lengua Mondragón, Vicente Nules Castelló
  
L'agrupació d'interés urbanístic, anomenada Sector Serratelles Golf, té per objecte social col·laborar i contribuir a la programació urbanística i a la urbanització efectiva dels terrenys ubicats en la unitat d'execució citada, propugnar i ratificar la selecció d'agent urbanitzador de la mercantil Club Mare Nostrum, SA, i reclamar a favor d'aquesta l'adjudicació del programa en règim d'adjudicació preferent. Es reconeix a tots els interessats el dret a adherir-se com a associat a l'agrupació. D'acord amb el que es disposa en l'article 50.2.B) de la LRAU, mitjançat aquest anunci s'exposen al públic, junt amb l'alternativa tècnica, els estatuts i acords socials de l'agrupació, en pretendre's l'adjudicació preferent a favor de la proposició de Club Mare Nostrum, SA.
  
D'acord amb l'article 29.9.C) de la LRAU, els propietaris que declinen cooperar amb l'actuació poden lliurement renunciar si demanen l'expropiació abans de l'acord aprovatori del programa i, en tal cas, se'ls pagarà per la seua parcel·la el valor que legalment els corresponga.